Ole Ellefsæter

Ole Martin Ellefsæter (Furnes, 1939ko otsailaren 15a - Ringsaker, 2022ko urriaren 18a) norvegiar eskiatzaile eta atleta izan zen.

Iraupen-eskian lehiatu zen eta bi domina irabazi zituen 1968ko Neguko Olinpiar Jokoetan. Urrezko dominak irabazi zituen 50 km eta 4 X 10 km erreleboko probetan. Urrezko domina ere irabazi zuen 4 x 10 km erreleboko proban eta zilarrezkoa 15 km-koan 1966ko Munduko Txapelketan.

Eskiaz gain, atletismoan ere lehiatu zen eta Norvegiako txapelduna izan zen 3000 metro ozto lasterketa proban 1960tik 1965era.

Hainbat urtez aritu zen egurgile, eta basogintzako teknikari izateko ikasi zuen. Abeslari ezaguna ere izan zen.

Kategoria:1968ko Neguko Olinpiar Jokoetako dominadunak
Kategoria:Norvegiako iraupen-eskiatzaileak
Kategoria:1968ko Neguko Olinpiar Jokoetako iraupen-eskiatzaileak
Kategoria:Norvegiako atletak
Kategoria:Norvegiako abeslariak